A AM ġ N Kitba ta' Salvu Sammut Mhux biss palazzi, djar sbieħ u kbar, ġonna u arja pura għandna f'Ħal Lija. F'dan ir-raħal sabiħ tagħna minn dejjem kellna wkoll nies distinti: fizzjali, ambaxxaturi, pitturi, artisti taċ-ċinema, maġistrati, professuri, surmastrijiet, membri tal-parlament u anki Dawn għoġobhom jagħmlu d-dar tagħhom hawn magħna, jgħixu fostna u jaqsmu l-esperjenza tagħhom magħna. Persuna minn dawn is-sinjuri kienet Miss Mabel Strickland. Mabel Strickland $ twieldet Ħ'Attard, f'Villa Bologna, fit- — 8 ta' Jannar, 1899, bint Lord Gerald Strickland u Ladv Adelaide Sackville. Trabbiet u għexet għal xi żmien fit-Tasmania, l-Awstralja fejn missierha kien Gvernatur tal-post. Il-familja Strickland irritornaw Malta fi żmien l-ewwel Gwerra Dinjija. Għamlet żmien taħdem mal-Commander-in-Chief tan- Navv Inġliża tal-Mediterran. Kienet uffiċjal tan-Navv bħala Chief Officer, fejn damet għal sena , 1917-1918. Meta fl-1931 missierha għaqqad i il-Partit Konstituzzjonali, Miss. Mabel bdiet , taħdem bħala segretarja. Membru tal-Parlament Kienet tikkontesta l-elezzjoni u kienet ukoll membru. tal-parlament Malti. Damet fil-politika sal-1966, billi ma ġietx aktar eletta. Sakemm damet fil-politika għamlet mill-aħjar li setgħet sabiex Malta tiġi 'l quddiem. Kienet parti mid-delegazzjoni li marret Londra biex itejbu l-kostituzzjoni, kellha ħafna taħditiet dwar l-integration u l-kisba tal- indipendenza. Kien fis-sena 1935 li flimkien ma' missierha waqqfet l-Allied Newspapers Soċjetà Sant'Andrija - Villa Lija A.D. 1880 Kienet l-ewwel editur tal-ġurnal u damet hekk sas-sena 1956. Sa ftit snin qabel ma mietet kienet id- Direttur tal-Allied Malta Newspaper Ltd. Fi żmien l-aħħar gwerra dinjija għamlet ħafna xogħol vitali u ta' sogru biex il-gazzetti jkomplu joħorġu, anki waqt xi attakk tal-għadu. Ta' dan il-Gvern Inġliż onoraha bit-titlu ta' O.B.E., 'Order ofthe British Empire' .Miss Mabel waqffet The Strickland Foundation fil-11 ta' Awwissu 1979. Persuna simpatika u dħulija Miss Mabel Strickland kienet persuna simpatika u dħulija. Kellha statura pulita u kienet twila aktar minn sitt piedi. Kulfejn kienet tmur kienet tiddomina. Il-Ħadd filgħodu kienet tattendi l-Quddiesa tal-Għaxra, u appena tispiċċa kien l-għaxqa tagħha toqgħod fuq iz-zuntier titkellem ma' kulħadd. Lill-poplu ta' Ħal Lija kienet tħobbu u ma kinitx tagħmel differenza, seta' kien bajjad, jew ibiegħ il-ħaxix. Ukoll meta kien ikollha xi mistednin magħha, xorta kienet tieqaf, tintroduċihom lil min kienet taf personalment. Kidnet tħobb ukoll timxi fit-toroq tagħna. Kienet tagħmel ħafna karità, speċjalment mal-familji foqra jew fejn ikun hemm xi mard. Mhux l-ewwel darba li għenet biex isiefru xi nies biex ikomplu l-kura tagħhom barra minn Malta. Kienet tħobb lill-ħaddiem u timpjega ħafna nies jaħdmu magħha. Kienet ġeneruża mal-knisja tagħna u mal-għaqdiet tal-parroċċa. Naħseb li kieku wżajna aktar is-sens komun, konna nakkwistaw aktar minnha. Għalkemm twiedet Malta, l-karattru tagħha kien tipikament inġliż. L-Inġliżi stess kienu jseħulha 'temperimental' iġifieri waħda li tiddeċiedi malajr wisq: kif tħoss dak il-ħin, dak il-mument. Kienet bniedma kuraġġuża u enerġetika. Kienet taf sew bil-Malti, iżda ma titkellmux. ke L-istorja ta' Villa Parisio Ta' min jgħid xi ħaġa dwar il-villa li kienet tgħix fiha: Villa Parisio. Din il-villa tmur lura madwar 450 sena. Taf l-oriġini tagħha lill- familja Muscati, waħda mill-eqdem li kienu ġew jgħixu fir-raħal tagħna. L-ewwel dokument li nstab dwarha kien fis-sena 1567, meta Simon Muscati, it-tifel ta Giorgio żżewwweġ lil Margherita Guigale. Il-villa kienet id-dar tas-sajf tal-Familja Muscati, li kienet toqgħod fi Triq Merkanti, Il-Belt Soċjetà Sant'Andrija - Villa Lija A.D. 1880 Id-dar kien jisimha Palazzo Parisio, fejn illum hemm il-Ministeru tal-Affarijiet Barranin. L-istaġun tas-sajf kienu jqattgħuh f'Ħal Lija fil-ġnien kbir u arjuż li hemm mal-villa, qalb is- siġar tal-larinġ u taż-żebbuġ, li huma msemmija wkoll fl-inventarju tan-nobbli Emanuel Muscati fis-sena 1702. Propjetà oħra ta' Emanuel Muscati hija Palazzo Castellania fi Triq il-Merkanti, li kienet isservi ta' Qorti fi żmien il-Kavallieri u issa hemm il-Ministeru tas-Saħħa. Meta miet Emanuel, il-propjetà intirtet mit- tfal u messet lil ibnu Paolo. Dan Paolo żżewweġ lin-nobbli Caterina Bonici fis-sena 1735 u kellhom tifla waħda. Dik il-ħabta tfaċċat il-familja Parisio, li kienet ġejja minn Reggio Calabria. Fit-13 ta' Ottubru 1760, Donna Anna Muscati żżewġet lil Domenico, it-tifel il-kbir tal-familja Parisio u kellhom ħamest itfal. L-aħħar wild tal-familja kien tifel u semmewh Paolo. Għamlu ħafna snin jgħixu fi Sqallija. Iż-żwieġ bejn Paolo u Anna ma tantx kien feliċi u l-istess Anna ġiet Malta mat-tifel iż-żgħir u għexet Ħal Lija fil-Villa sa ma mietet fis-sena 1797. It-tifel Paolo żżewweġ lil kuġintu Antonia Muscati Xara. Meta Paolo miet Antonia reġgħet iżżewġet lil Sir Joseph de Piro li wiret ukoll il-propjetà tagħha. Meta l-Baruni De Piro miet fis-sena 1870 ħalla l-propjetà tiegħu lil oħtu Francesca, għaliex tfal ma kienx hemm. Meta mietet il-Barunessa Francesca fis-sena 1877, il-propjetà kollha waqgħet għand il-familja De Piro u baqgħet hekk sas-seklu għoxrin, sakemm għaddiet u nbiegħet lil Lord Gerald Strickland. Mabel Strickland xtrat il-propjetà kollha mingħand it-tieni mara ta' missierha. Illum il-villa u l-propjetà għaddiet għand il-Fondazzjoni Strickland, li waqqfet f'Awwissu 1979.